ট্রান্সলেশন (জীববিজ্ঞান)
জীববিজ্ঞানে, ট্রান্সলেশন হচ্ছে RNA অণুকে ছাঁচরূপে ব্যাবহার করে জীবিত কোষে পলিপেপটাইড বা প্রোটিন তৈরির প্রক্রিয়া।প্রোটিন মূলত অ্যামিনো এসিডের শৃঙ্খল যা আরএনএ তে নিউক্লিওটাইড এর বিন্যাস অনুসারে তৈরি হয় ।এটি কোষের সাইটোপ্লাজমে ঘটে। তিনটি পর্যায়ে ট্রান্সলেশন প্রক্রিয়াটি সংঘটিত হয়: সূচনা পর্ব:রাইবোজোমগুলো টার্গেট mRNA এর চারিদিকে জড়ো হয় এবং প্রথম tRNA স্টার্ট কোডনে সংযুক্ত হয়। বৃদ্ধিকরণ পর্ব:প্রতিটি tRNA কে ছোট রাইবোসোমাল সাব-ইউনিটগুলো শনাক্ত করে(accommodation)এবং কোডের নির্দেশ অনুযায়ী অ্যামিনো অ্যাসিড সরবরাহ করে। এটি বড় রাইবোসোমাল সাবইউনিটে বাহিত হয় এবং এর পূর্ববর্তী শনাক্তকৃত tRNA'র সাথে বণ্ড(বন্ধন) তৈরি করে(transpeptidation)।রাইবোসোম প্রক্রিয়াটি চালিয়ে যাওয়ার জন্য পরবর্তী mRNA কোডনে যায়(translocation)। এভাবে একটি অ্যামিনো অ্যাসিড শৃঙ্খল তৈরি হয়। সমাপ্তিকরণ পর্ব: স্টপ কোডন পৌঁছানোর সঙ্গে সঙ্গে রাইবোসোম থেকে পলিপেপটাইডটি বিমুক্ত হয়। রাইবোসোমাল কমপ্লেক্সটি(যৌগ) অক্ষত থাকে এবং পরবর্তী mRNA ট্রান্সলেশনের জন্য চলে যায়। প্রোক্যারিওটায় (প্রাককেন্দ্রিক কোষে) (ব্যাকটেরিয়া এবং আর্কিয়া),ট্রান্সলেশন সাইটোপ্লাজমীয় মাতৃকা বা সাইটোসলে ঘটে, যেখানে রাইবোসোমের বড় এবং ছোট সাবইউনিটগুলি mRNA এর সাথে আবদ্ধ হয়। ইউক্যারিওটায় (প্রকৃতকোষে),ট্রান্সলেশন সাইটোপ্লাজম বা এন্ডোপ্লাজমিক রেটিকুলামের(অন্তঃপ্লাজমীয় জালিকা) ঝিল্লি জুড়ে কো-ট্রান্সলেশনাল ট্রান্সলোকেশন নামক একটি প্রক্রিয়ায় ঘটে।